**Cyngor Cynghorol Cymru ar Arloesi**

**22 Mawrth 2019, Meet Space, Caerdydd**

**Cofnodion**

Yn bresennol: David Notley (DN) (cyd-gadeirydd)

Kellie Beirne (KB) (cyd-gadeirydd)

Andy Middleton (AM)

Steve Smith (SS)

Claire Durkin (CD)

Ian Brotherston (IB)

Ymddiheuriadau: Sue Bale (SB)

Rhys Thomas (RT)

Helen Swygart (HS)

Kirsten Bound (KB)

Kevin Morgan (KM)

Yr Ysgrifenyddiaeth: Alastair Davies (AD)

Philippa Costello (PC)

Siaradwyr Gwadd: Yr Athro Phil Brown (PB) (CU)

Matt Hicks (MH) (LlC)

|  |  |  |
| --- | --- | --- |
| **Eitem ar yr Agenda** |  | **Cam Gweithredu** |
| **1** | **Croeso**  Croesawodd DN aelodau'r cyngor i ddeunawfed cyfarfod Cyngor Cynghorol Cymru ar Arloesi.  Croesawodd y Cyngor CD i'w cyfarfod cyntaf. Mae CD ar hyn o bryd yn Gyfarwyddwr Arloesi Ynni yn BEIS.  Cytunwyd a chymeradwywyd cofnodion y cyfarfod diwethaf.  Gofynnwyd i'r aelodau oedd yn bresennol nodi unrhyw achos uniongyrchol neu anuniongyrchol o wrthdaro buddiannau o ran yr eitemau ar yr agenda. Ni chofnodwyd unrhyw fuddiannau newydd. |  |
| **2** | **Y Diweddaraf am IACW**  Rhoddodd DN ddiweddariad ar gyfarfod diweddar a gafodd gyda RT a'r Gweinidog Addysg a Dirprwy Weinidog yr Economi a Thrafnidiaeth i roi'r newyddion diweddaraf iddynt ar waith a dyfodol IACW. Eglurodd DN ei fod ef a KB i gyfarfod gyda Ken Skates, Gweinidog yr Economi a Thrafnidiaeth, ddechrau mis Ionawr, ond oherwydd y newid ym mhortffolios y Gweinidogion, cafodd y cyfarfod ei ail-drefnu. Tynnodd DN sylw y Gweinidogion at swyddogaeth y Cyngor ac ystyr a gwerth arloesi, sydd yn fwy nag ymchwil, gwyddoniaeth a thechnoleg. Eglurodd bod gan arloesi effaith ehangach ar gymdeithas, yr economi a'r amgylchedd. Dywedodd DN bod hyn yn adeiladol, a chododd y Gweinidog dros yr Amgylchedd y cwestiwn ynghylch sut y caiff arloesi effaith ar fywydau pobl bob dydd, a'r angen i allu dangos gwerth arloesi.  Cytunwyd bod gan IACW swyddogaeth o ran helpu i gyflawni ymrwymiadau y maniffesto a chawsant eu gwahodd i roi adborth i'r Gweinidogion ar sut y gall gyfrannu at gyflawni addewidion penodol o fewn y maniffesto.  Roedd y trafodaethau gyda Dirprwy Weinidog yr Amgylchedd a Thechnoleg yn tynnu sylw at ei ddiddordeb mewn amaethyddiaeth fanwl, gan holi sut y gallwn ni yng Nghymru wella yr atebion y gellir eu marchnata y tu allan i Gymru. Beth sy'n berthnasol i economi Cymru a beth ellir ei ddenu i mewn?  Mae'r cyngor yn cytuno bod angen iddo ganolbwyntio ar bethau ymarferol fydd yn arwain at weithredu yn y tymor byr fydd yn creu effaith mwy hirdymor. Mae angen i IACW greu yr amodau a'r ysgogiadau. | **DN a KB** |
| **3** | **Adolygiad o Arloesi Digidol**  Cafodd yr Adolygiad o Arloesi Digidol ei gyhoeddi ym mis Mawrth 2018, gyda'r adroddiad terfynol i'w gyhoeddi yn ystod yr wythnos sy'n dechrau 17 Mehefin 2019.  Cafodd panel o arbenigwyr yn cynnwys cwmnïau ac un neu ddau o academyddion ei sefydlu a lansiwyd galwad am dystiolaeth ym mis Medi 2018. Derbyniwyd ymatebion gan brifysgolion, gwasanaethau cyhoeddus, byrddau iechyd, awdurdodau lleol ac asiantaethau arloesi.  Mae adroddiad interim a fideo 3 munud i'w cyhoeddi ddiwedd Mawrth 2019.  Holodd PB ym mha feysydd y gall Gymru wneud gwahaniaeth o gymharu â'r hyn sy'n digwydd mewn lleoedd eraill? Mae ystadegau yn dangos bod BBaChau yng Nghymru yn araf yn addasu ac nid yw nifer ohonynt yn barod am Ddiwydiant 4.0 - mae Cymru yn debyg i'r DU o ran hynny. Dywedodd bod tystiolaeth bod defnydd digidol yn cynyddu yng Nghymru.  Gofynnodd PB beth oedd yr ysgogwyr trawsbynciol gwaelodol yng Nghymru? O drafodaethau amrywiol, mae PB yn credu bod rhain yn feysydd ble y mae gan Gymru fantais gystadleuol, a'r pethau y mae Cymru yn rhagori ynddynt, ble y gall adeiladu clystyrau newydd:   1. Ynni glân a'r economi gylchol 2. Y diwydiannau proffesiynol a chreadigol 3. Llywodraeth ddigidol a thrawsnewid y sector cyhoeddus 4. Technoleg feddygol a biodechnoleg 5. Gweithgynhyrchu uwch/smart 6. Deallusrwydd artiffisial/dadansoddi data/diogelwch seibr   Nid oes gan Gymru fantais gystadleuol ar hyn o bryd ym mhob un o'r clystyrau hyn, ond os nad yw'n gweithredu nawr, bydd o dan anfantais gystadleuol.  Anfonwch unrhyw adborth yn ôl at PB.  PC i ddosbarthu'r sleidiau. | **IACW**  **PC** |
| **4** | **IACW**  Dechreuodd KB y drafodaeth ar bwrpas, amcanion a'r ffordd ymlaen ar gyfer IACW dros y flwyddyn nesaf. Pa feysydd ac ysgogiadau posibl all IACW ganolbwyntio arnynt? Awgrymodd DN ddatblygu cynllun un tudalen cyn cyfarfod nesaf y Cyngor yn nodi'r meysydd i ganolbwyntio arnynt, ar y cychwyn am y 12 mis nesaf, ond hefyd weledigaeth hirdymor.  Mae'r trafodaethau yn canolbwyntio ar yr economi Sylfaen a'r ymrwymiad i'r 4 elfen sydd wedi'u blaenoriaethu gan LlC - gofal, manwerthu, twristiaeth a bwyd. Beth yw'r cyfleoedd yn y meysydd hynny ar gyfer y meysydd digidol, technoleg ac arloesi allai sbarduno cynhyrchiant?  Mae'r meysydd posibl a drafodwyd hefyd yn cynnwys:   * Data - Cytunwyd y dylid diweddaru'r Arloesiadur sydd ar hyn o bryd yn cael ei ystyried gan Kevin Morgan a Rick Delbridge o Brifysgol Caerdydd i barhau i roi darlun inni o weithgarwch arloesi yng Nghymru. Cafodd astudiaethau mapio eu trafod hefyd mewn meysydd fel seibr, amddiffyn, iechyd i nodi cryfderau Cymru a ble y mae ganddi fantais gystadleuol; * Amaethyddiaeth fanwl - dywedodd AD bod ganddo enghreifftiau o gyfleoedd a phrosiectau prifysgol yn cynnwys amaethyddiaeth fanwl y gellid ei fwydo yn ôl i'r Gweinidog. Mae angen gwneud rhagor o waith i nodi rhagor o brosiectau gyda'r gymuned ffermio a'r byd academaidd. Rhoddwyd ystyriaeth hefyd i'r posibilrwydd o gynnal digwyddiad/cyfarfod ar draws y sector i hyrwyddo Amaethyddiaeth Fanwl i helpu i nodi cyfleoedd a thrafod prosiectau posibl a heriau sy'n cynnwys defnyddio tir; offer; y gymuned ffermio; defnyddio bwyd a phrosesu; ffermydd smart; a chyflenwyr ffermydd; * Profi gwasanaethau cyhoeddus - e.e. profi i hwyluso arloesi digidol o fewn gwasanaethau cyhoeddus; gwneud defnydd mwy effeithiol o gaffael cyhoeddus.   Cysylltu gyda WSIAC gan bod posibilrwydd o groesi drosodd i feysydd eraill tebyg.  Mae AD yn bwriadu bod yn bresennol mewn cyfarfod dilynol gyda Gweinidogion ddiwedd Mawrth. AD i roi adborth i'r Cyngor o syniadau'r Gweinidogion yn dilyn y cyfarfod.  KB a DN i baratoi ymateb i'r Gweinidog.  PC i anfon gwybodaeth ar yr Arloesiadur, NIB, ToR at CD.  Cytunwyd y byddai'r Is-grwpiau yn cael eu trafod yn y cyfarfod nesaf. Awgrymiadau eraill yn cynnwys:   * Tystiolaeth a chasglu data; * Gwasanaethau Cyhoeddus; * Cydweithredu Rhyngwladol. | **IACW**  **AD**  **DN a KB**  **PC** |
| **5** | **UNRHYW FATER ARALL**  Cyhoeddodd SS ei fod yn ymddeol o'r Banc Datblygu ddiwedd Ebrill 2019. Cytunwyd y byddai SS yn parhau yn aelod o IACW ond y byddai'n syniad da i ddod o hyd i aelod newydd o Fanc Datblygu Cymru i ymuno â'r Cyngor.  DN i holi Carol Bell i fod yn aelod newydd posibl o IACW.  Bwriedir cynnal cyfarfod nesaf IACW ar 14 Mehefin 2019 - lleoliad i'w gadarnhau. | **DN** |